ན་མོ་གུ་རུ་བྷྱཿརང་ཉིད་ལྷར་གསལ་ཐུགས་ཀའི་འོད་ཟེར་གྱིས། །སྲིད་ཞིའི་
མགྲོན་ཚོགས་སྤྱི་དང་ཁྱད་པར་དུ།
།ཡུལ་འདིའི་གཞི་བདག་རྒྱལ་རོང་འཁོར་བཅས་
རྣམས། །སྦྱན་འདྲེན་འདིར་ གཤེགས་ མདུན་ དུ་ བསྟན་ པར་བཞུགས། ། དངོས་
བཤམས་ཡིད་སྤྲུལ་མཆོད་པའི་ཚོགས་སྤྱི་དང༌། །ཁྱད་པར་དྲི་ཞིམ་བསང་དུད་སྤྲིན་
ལམ་ཁྱབ། །དམ་རྫས་གཏོར་མའི་རི་བོ་ཚར་དུ་དངར། །གསེར་སྐྱེམས་རྒྱ་མཚོར་
བསྐྱིལ་ཏེ་གུས་པས་འབུལ། །དམ་ལྡན་རྣལ་འབྱོར་བདག་ཅག་འཁོར་བཅས་ཀྱི། །
འགལ་རྐྱེན་ནད་འདོན་དགྲ་རྐུན་ཞི་བ་དང་། །མཐུན་རྐྱེན་ཚེ་བསོད་དཔལ་འབྱོར་
རྒྱས་པ་དང་༌། །མཁོ་རྒུའི་ལེགས་ཚོགས་མཐའ་དག་དབང་དུ་སྡུས། །ཁྱད་པར་ཆེད་
བཏབ་བཟང་པོའི་ལོ་ཏོག་ལ། །སད་དང་སེར་བ་བཙའ་དང་འབུ་ཐན་སོགས། །མི་
མིན་འབྱུང་པོའི་གནོད་འཚེ་བསྲུང་བ་དང༌། ཆར་ཆུ་དྲོད་གཤེར་རྒྱས་པའི་འཕྲིན་
ལས་མཛོད། །མཁའ་ལ་གཟའ་སྐར་བཟང་པོ་ལེགས་པར་འཕྲོད། །ས་ལ་བཀྲ་ཤིས་
དཔལ་དང་གཡང་དུ་འཁྱིལ། །དགེ་མཚན་ཕུན་ཚོགས་དཔལ་ལ་རྟག་རོལ་བའི། །
བཀྲ་ཤིས་ཆར་ཆེན་དེང་འདིར་དབབ་ཏུ་གསོལ། ། ཞེས་པ་འདི་ཡང་དཔོན་ཚང་
འཕྲིན་ལས་མགོན་པོས་བསྐུལ་བ་བཞིན་དྷརྨ་བྷ་དྲས་སྦྱར་པའོ། །